*2014 m. kovo mėn. „Boružėlių“ grupė (1,5-3 m.)* ***(pedagogės Elvyra Bešelia, Violeta Jocienė),*** *„Rainiukų“ grupė (1,5-3 m.)* ***(pedagogės Virginija Ivanauskienė, Dalia Jaruševičienė),*** *„Drugelių“ grupė (3-4 m.)* ***(pedagogės Dovilė Vitunskienė, Dalytė Čybienė),*** *„Bitučių“ grupė (4-5 m.)* ***(pedagogė Alvyra Jurkšienė),*** *„Pelėdžiukų“ grupė (6-7 m.)* ***(pedagogės Nijolė Kutniauskienė, Giedrė Jonaitienė),*** *„Aitvarėlių“ grupė (5-6 m.)* ***(pedagogės Audronė Babarskienė, Giedrė Jonaitienė)*** *miesto atvirame renginyje –* ***teatro savaitėje „Kai atgyja pasakos“*** *vaidino spektakliukus – inscenizacijas miesto visuomenei. Renginio organizatoriai – vaikų saviraiškos kūrybinės grupės narės.*

***Tikslai:***

*1. Žadinti teigiamą nuostatą teatrinei veiklai, skatinti išgyventi kūrybinį džiaugsmą, pasitenkinimą, sėkmės jausmą išreiškiant save.*

*2. Supažindinti vaikus – žiūrovus su elgesio teatre taisyklėmis, mokyti susikaupimo, mandagumo, dėmesio ir pagarbos artistams. Mokyti džiaugtis ir vertinti artistų pastangas ir jų pasiekimus, pasimokyti iš pasakos idėjos.*

***Uždaviniai:***

*1. Meno priemonėmis – garsu, balsu, žodžiu, judesiu – jautrinti jutimus, stiprinti jų ryšius, žadinti vaizdinius, asociacijas.*

*2. Teatro vaizdais praturtinti vaiko pasaulėjautą ir pasaulėvoką.*

*3. Ugdyti vaidybos sugebėjimus.*

*4. Skatinti raiškaus žodžio, muzikos, šokio patirtį.*

*5. Padėti atsiskleisti vaiko kūrybinėms išraiškoms.*

*6. Ugdyti savimi ir savo gebėjimais pasitikintį vaiką.*

*7. Supažindinti vaikus su muzikos paskirtimi ir reikšme spektaklyje.*

*2014 m. gegužės 28 d.* ***pedagogė Dalia Jaruševičienė*** *(filmuotą medžiagą redagavo Dovilė Vitunskienė) su „Rainiukų“ grupės (1,5-3 m.) vaikais įstaigos pedagogams demonstravo* ***atvirą veiklą – pasaką „Vištytės pyragas****“.*

***Tikslai:***

*1. Formuoti gebėjimą dėmesingai klausytis auklėtojos sekamos pasakos;*

*2. Teisingai atkartoti vištytės, viščiukų, antytės ir žąselės tariamus garsus;*

*3. Skatinti vaikų dialoginę kalbą ir vaizduotės vystymąsi;*

*4. Patirti atradimo džiaugsmą.*

*2014 m. lapkričio 27 d.* ***priešmokyklinio ugdymo pedagogė Nijolė Kutniauskienė***  *įstaigos pedagogams demonstravo filmuotą* ***atvirą veiklą „Knygos atsiradimo istorija“.***

***Tikslas:*** *skatinti domėtis knygomis.*

***Uždaviniai:***

*1. Suteikti žinių apie knygos atsiradimą ir jos kūrėjus;*

*2. Turtinti žodyną naujais žodžiais: rašytojas, autorius, redaktorius, dailininkas, iliustratorius, leidykla, spaustuvė, biblioteka;*

*3. Mokytis gerbti ir tausoti knygas;*

*4. Skatinti klausytis ir girdėti skaitomus tekstus;*

*5. Bandyti patiems kurti knygas.*

*Filmuotą medžiagą saugo autoriai*